พอดีไปดามหูมาได้2อาทิตย์แล้วค่ะ แล้วเมื่อวานเผลอไปกินปลาร้า แล้วพอวันนี้เกิดตุ่มขึ้นข้างๆรูข้างบน เป็นสีแดงแต่ไม่เจ็บค่ะ แล้วทีนี้เลยลองเอาเข็มเช็ดแอลกอฮอล์แล้วลองเขี่ยๆ มีน้ำใสๆออกมาแล้วก็มีเลือดออกมา ควรทำยังไงดีค่ะ ตุ่มจะยุบมั้ยคะ แล้วจะเป็นอะไรมากไหม เคลียดมากค่ะ
สวัสดีค่ะ ดามหูในที่นี้น่าจะหมายถึงการเจาะหูนะคะการเจาะหูเป็นการทำให้เกิดแผลเปิดที่ผิวหนังชนิดหนึ่ง ดังนั้นการดูแลจึงคล้ายกับดูแลแผลทั่วไปค่ะ คือต้องระวังการโดนน้ำในช่วง 1-2 วันแรก ควรทำแผลทุกวันโดยใช้แอลกอฮอล์หรือเบตาดีนเช็ดรอบๆ ใช้สำลีชุบน้ำเกลือทางการแพทย์เช็ดบริเวณแผลประมาณ 3-7 วัน หรือจนกว่าแผลจะแห้งสนิท ไม่มีสารคัดหลั่งใดๆออกมาหากแผลที่เจาะหูมา ปวด บวม แดง มีเลือดหรือหนองไหล เป็นสัญญาณว่าอาจมีการอักเสบหรือติดเชื้อที่แผล ควรไปพบแพทย์เพื่อตรวจดู หากแพทย์ดูลักษณะแล้วน่าจะมีการติดเชื้อ จะจ่ายยาฆ่าเชื้อมาให้รับประทาน และถ้าขณะนี้แผลเจ็บและอักเสบมากอาจจะต้องงดใส่ตุ้มหูไปก่อนค่ะ